cyanic-selkie/wikianc huggingface dataset:
Portage la Prairie
Portage la Prairie hjoed de dei
De pleatlike ekonomy fan Portage la Prairie is fierhinne ôfhinklik fan 'e lânbou en lânbou-ûnderstypjende aktiviteiten lykas frachtferfier, keunstmestproduksje, ferkeap fan lânbewurkingsmasinery, ensfh. Dêrnjonken steane yn 'e stêd de McCain Foods- en Simplot-jirpelferwurkingsfabriken, dy't patat leverje oan 'e restaurantkeatlings McDonald's en Wendy's.
Demografy
Neffens gegevens fan 'e Kanadeeske folkstelling fan 2011 wie de etnyske opbou fan 'e befolking fan Portage la Prairie doe sa: 74,2% blanken; 23,0% lânseigen befolking (wêrfan 12,1% Métis en 10,5% Yndianen); 1,1% Súdeastaziaten (meast Filipino's); 0,6% Súdaziaten; 0,5% swarten; 0,3% Latino's; 0,1% Arabieren; 0,2% oaren of fan mingd etnysk komôf.
Undercoveroperaasje
Beskerming tsjin undercoveroperaasjes
It oannimmen fan in oare identiteit foar in undercoveroperaasje is op himsels net strafber. Sa mei in lobbyist him foardwaan as in sjoernalist om ynformaasje te sammeljen. Mar sadree't it undercover gean brûkt wurdt om immen te beneidieljen, begiet men der strafbere feiten mei, lykas smaad, sjantaazje, ferfalsking op skrift, oplichting, ensfh.
Sacharías- en Elisabettsjerke (Tobolsk)
Skiednis
Yn 1980 waarden der prikken yn it wurk steld om it gebou te behâlden. Yn 2008 folge in folsleine restauraasje fan it gebou. Fan alle ikoanen yn de tsjerke wurdt it 'Ikoan fan alle Drôven' it meast fereare.
Kastiel fan Coevorden
thumb|Kastiel fan Coevorden It Kastiel fan Coevorden is in fersterke wente en ryksmonumint yn de Drintske stêd Coevorden. It kastiel wie yn syn âldste foarm in motte mei in houten toer dêr't grêften en houten muorren omhinne rûnen. Dêr koe men by driigjend gefaar him yn werom lûke.
Skiednis
Yn 1938 hat de gemeente Coevorden it kastiel oankocht, wêrnei't yn 1968 mei de restauraasje úteinset waard. By in restauraasje yn 2010 waard de reade ferve fuorthelle. It kastiel hat sûnt 1965 de beskerme status fan Ryksmonumint.
Nijsgjirrich
Yn it Kanadeeske Vancouver stie in replika fan it kastiel. De replika waard boud ta gelegenheid fan it hûndertjierrich bestean fan Vancouver en de Expo '86. It kastiel waard dêr op 80% fan de grutte fan it wiere kastiel delsetten, as kado fan de bevolking fan Coevorden. Coevorden hat in bysûndere bân mei Vancouver fanwegen de Britske marine-ofsier George Vancouver, dy't ûnder James Cook yn 1792 de westkust fan Kanada (Britsk-Kolumbia) ferkende. Hy joech syn namme oan it eilân foar de kust, Vancouver Island. It troch de 'goldrush' ûntwikkeljende Granville Island krige yn 1886 de namme Vancouver. De foarfaars fan George Vancouver kamen út Coevorden en hieten dêr Van Coeverden (Fan Coevorden). Van Coeverden waard Vancoeverden en Vancoever ferfoarme ta Vancouver. De replika waard ferhûze nei it attraksjepark Fantasy Gardens yn Richmond, dat in foarstêd fan Vancouver is.
HOMer Award
Alle leden fan it foarum (fluktuëarjend tusken 18.000 en 40.000) mochten nominaasjes dwaan en op 'e nominearre kandidaten stimme. Sels yn tiden dat it ledetal fan it foarum ta it minimum ôfnommen wie, hie it dêrmei noch fierwei it grutste tal stimmers fan alle science fiction- en fantasypublyksprizen. De winners waarden yn maaie bekendmakke yn twa wichtige tydskriften fan it sjenre, Locus en Science Fiction Chronicle. Der wie gjin útrikkingsseremoanje; de prizen, yn 'e foarm fan sertifikaten, waarden de winners tastjoerd. De HOMer Awards bestiene fan 1991 oant 2001, en waarden útrikt yn fiif ûnderskate kategoryen: bêste roman, bêste novelle, bêste koarte novelle, bêste koarte ferhaal en bêste dramatyske presintaasje. Under de winners fan 'e prizen wiene skriuwers as Raymond E. Feist, Janny Wurts, Anne McCaffrey, Lois McMaster Bujold en Catherine Asaro.
Brytoanyske talen
Taalbesibskip
Guon saakkundigen binne lykwols fan tinken dat de Brytoanyske talen nauwer besibbe binne oan it Lânkeltyske Gallysk, en sokken hâlde in nijere yndieling oan yn P-Keltysk en Q-Keltysk. Dy nammen binne ûntliend oan in taalkundige ûntwikkeling wêrby't beskate wurden dy't yn 'e Gaelyske talen begjinne mei in k- of kw-klank (q) yn 'e Brytoanyske talen ferskood binne nei in p oan it wurdbegjin (ferlykje Iersk ceathair mei Welsk pedwar, "fjouwer"; en Iersk cúig mei Welsk pump, "fiif"). Neffens dizze teory soene de Gaelyske talen har it earst fan 'e Proto-Keltyske oertaal ôfskaat hawwe, en dêrút wurde dan alle yn ferhâlding mei de Brytoanyske talen argayske skaaimerken fan 'e Gaelyske talen ferklearre.
Berend Berenstein
Hy wie boaske oan syn nicht Sarah Behrend.
Horizontaal
Faak wurdt horizontaal opfetten as ‘op likense hichte', sadat it ôfhinget fan wat ûnder hichte ferstien wurdt. It punt fertikaal ûnder de waarnimmer hjit nadir, it tsjinoerstelde punt, boppe de waarnimmer, hjit it zenit. Der binne ferskillende definysjes fan horizontaal.
Ellipsoïde
Hichte wurdt definearre as de ôfstân nei it midspunt fan de ierde. GPS-apparatuer jout hichtes oangeande in ellipsoïde: WGS84.
Keninklike Australyske Loftmacht
Twadde Wrâldoarloch
By de Slach om de Bismarck See die bliken dat de ymportearre Bristol Beaufighters bêste grûnoanfalstastellen wiene, ek tsjin skippen. Letter waarden der ek Beaufighters boud yn Australië troch de DAP. Hoewol't dat tastel folle grutter wie as de Japanske jagers, koe de Beaufighter se pakke op faasje.
Age Veldboom
Age Veldboom (Hagestein, 23 july 1952) is in skûtsjekenner, museumoprjochter en -rûnlieder út Earnewâld-Aldegea.
Asia Carrera
Karriêre yn 'e pornoyndustry
Under har karriêre hat Carrera yn ien sêne spile mei kollega-aktrises as Jasmine Aloha, Brittany Andrews, Davia Ardell, Johnni Black, Bunny Bleu, Tabatha Cash, Kimberly Chambers, Vivienne Clash, Racquel Darrian, Jewel De'Nyle, Helen Duval, Jeanna Fine, Nina Hartley, Kylie Ireland, Jenna Jameson, Jessica Jewel, Julia Ann, Jill Kelly, Christi Lake, Dyanna Lauren, Shayla LaVeaux, Jordan Lee, Janine Lindemulder, Gina Lynn, Brittany O'Neil, Rocki Roads, Alexandra Silk, Sydnee Steele, Stephanie Swift, Kobe Tai, Stacy Valentine, Teri Weigel, Rebecca Wild en Kitty Yung. Fierders wurke se gear mei manlike tsjinspilers as Buck Adams, T.T. Boy, Tom Byron, Mark Davis, Jon Dough, Erik Everhard, Billy Glide, Mike Horner, Peter North, Herschel Savage, Rocco Siffredi, Joey Silvera, Michael Stefano, Tony Tedeschi, Voodoo, Vince Vouyer en Randy West.
Internet Adult Film Database
De Internet Adult Film Database, almeast ôfkoarte ta IAFD, is in fergees te rieplachtsjen Amerikaanske kennisbank (database) op it ynternet, dêr't gegevens yn byholden wurde oer de Amerikaanske pornoyndustry. De namme betsjut: "Ynternetpornofilmkennisbank". Men kin der ynformaasje fine oer pornografyske films, pornoaktrises, pornoakteurs en pornoregisseurs. Pornofilms fan bûten de Feriene Steaten binne ek yn 'e database opnommen as sa'n film yn 'e Feriene Steaten útbrocht is. (Yn sokke gefallen giet de opnommen ynformaasje trouwens inkeld oer de Amerikaanske release, en net oer de oarspronklike film.) Mids 2016 wiene der yn 'e IAFD mear as 180.000 films en mear as 140.000 persoanen opnommen. De Internet Adult Film Database (IAFD) moat net betize wurde mei de Adult Film Database (AFD).
Skiednis
Neitiid waarden ek manlike pornoakteurs en pornoregisseurs tafoege, en op 1 maart 2007 waarden yn ien kear 18.000 homoseksuële pornofilms en 39.000 homoseksuële pornoakteurs tafoege. Mids 2016 wiene der yn 'e IAFD mear as 180.000 films en mear as 140.000 persoanen opnommen. Neffens Vanzetti wurde der eltse moanne likernôch 500 nije siden (films en persoanen) oan 'e database tafoege. Lêzers kinne korreksjes opjaan, dy't dan beoardiele wurde en, as men it der mei iens is, nei ferrin fan tiid trochfierd wurde. De IAFD wurdt tsjintwurdich algemien beskôge as gesachhawwend op it mêd fan ynformaasje oer de pornoyndustry, en is yn ferskate sjoernalistike en wittenskiplike atikels iepentlik as boarne brûkt.
Republyk Feneesje
Midsiuwen
De foaroanmannen fan 'e Fjirde Krústocht (1202-1204) sleaten in kontrakt mei Feneesje foar de levering fan in float, dy't de kristlike troepen nei de Levant bringe soe. Doe't de krúsfarders lykwols net genôch jild byinoar krije koene om foar it ferfier te beteljen, bea de bline doge Enrico Dandolo fergees transport oan, as de krúsfarders ûnderweis Zadar eefkes foar Feneesje weromferoverje koene, mei't dy stêd foar Fenesiaanske oanfallen te sterk fortifisearre bleken wie. Nei't de krúsfarders har dêrfoar brûke litten hiene, soarge Dandolo der lykwols foar dat de krústocht op 'e nij omlaat waard, diskear nei Konstantinopel, om 'e wraak te nimmen foar anty-Fenesiaanske opskuor en konfiskaasjes fan 1282.
Delgong en fal
Tsjin 1796 koe Feneesje himsels lykwols langer net mear ferdigenje, om't de marine noch mar fjouwer galeien en sân galjoaten omfieme. Yn 'e maityd fan dat jier waarden Eastenryk en it Piëmont-Sardynje yn noardlik Itaalje ferslein troch de Frânsen ûnder Napoleon Bonaparte. Doe't dy de alle kanten útflechtsjende Eastenrikers en Piëmontezen efterfolgen, krong er dêrby oer de Fenesiaanske grinzen hinne. Tsjin 'e ein fan it jier behearsken de Frânsen it grûngebiet fan 'e Republyk Feneesje oan 'e rivier de Adige ta, wylst de Eastenrikers Vicenza, Cadore en Friûly beset hiene. Nei de fjildtochten fan it iere foarjier fan 1797 sleaten Eastenryk en Frankryk op 18 april de Frede fan Leoben, wêrby't se temûk de oerbleaune oerseeske gebietsdielen fan 'e Republyk Feneesje opdielden. Eastenryk mocht de Fenesiaanske gebietsdielen yn Istrje, Dalmaasje en Albaanje anneksearje, wylst Frankryk him de Ioanyske Eilannen ta-eigene.
Húske
Iepenbier húske
Iepenbiere húskes hawwe yn 'e regel aparte romten foar manlju en froulju, mei faak noch in trêden fan foar lju mei in lichaamlike beheining. De romte foar froulju bestiet dan út in rige toiletten dy't ôfskaat binne mei skudden en in doar dy't op 't slot kin. Faak rikke de skudden en de doar net hielendal oan it plafon ta, noch alhiel oan 'e flier ta.
Skiednis
Earnstige sykten dy't har fia wetter ferspriede, lykas goalera en diarree, dogge har foar as ûntlêsting mei de drinkwetterfoarrie yn kontakt komt. Sadwaande hat sanitêr sûnt de ierste stadia fan 'e minsklike beskaving in punt fan soarch west. De Indusbeskaving stie yn 't bysûnder bekend om syn mânske sanitêre netwurk, dat ek wetterspielende húskes yn priveewenten omfieme.
Hitoshi Sogahata
(2 augustus 1979) is in Japansk fuotballer, dy't spilet foar Kashima Antlers. spile ek yn it Japansk fuotbalalvetal. Hy die mei oan it Wrâldkampioenskip 2002 en it Olympyske Simmerspullen 2004.
Henk Heithuis
Biografy
Nei de skieding fan syn âlden waard Heithuis op in ynternaat yn Súd-Nederlân pleatst. Yn it katolike ynternaat yn Harreveld (Gelderske Achterhoeke) krige er beropsûnderwiis fan 1950 oant 1953.
Misbrûk
Op 30 jannewaris 1956 die Heithuis oanjefte tsjin de bruorren fan it ynternaat yn Harreveld; hy sei dat er mear as ien kear seksueel misbrûkt west wie. Ek yn 1955, doe't er al klear wie mei syn oplieding, gong er yn it wykein werom nei de skoalle, omdat er net nei de famylje koe. Ek yn dy wykeinen waarden seksuele hannelingen dien tusken de bruorren en Heithuis.
Kastraasje
Nei de oanklacht waard Heithuis der fan beskuldige de bruorren ferlieden te hawwen. Dêrnei waard er opnommen yn de roomsk-katolike psychiatryske ynstelling Hûs Padua. Hy waard omskreaun as perfersk. By wize fan "behanneling" waard er kastrearre. De operaasje wie yn it Sint-Jozef Sikehûs yn Veghel. Heithuis wie doe 20 jier en neffens it Nederlânske rjocht fan dy tiid minderjierrich.
Klompemuseum Scherjon
Nei it ferstjerren fan klompmakker Eelke Scherjon (1955-2012) waard it bedriuw fuortset troch syn soannen Jilles en Hannes, de sechsde generaasje sûnt 1850. Spesjaliteit fan it bedriuw is de tradisjonele ‘Fryske Learkeklomp’. By dit lege model sitte oan de sydkanten fan de klompe riemgatten. Dêr wurde learen riemkes trochhinne lutsen, dy't op maat fêstspikere wurde. Yn de winkel binne ek souvenirklompkes, klompsokken, klompepantoffels, klomperakken, sylklompen en klompen as relaasjepresint te krijen. Boeregolfsticks, fûgelhokjes en plantehingers yn de foarm fan in klomp kinne levere wurde. Yn 2008 waarden sels houtene skoaiïng makke foar in moadeshow fan de ferneamde ûntwerpers Victor en Rolf.
ABC
"ABC" of "abc" hat yn de Wikipedy ferskate betsjuttings:
Sinaedastate
thumb|sitewaasje 2010 Sinaedastate stie ten súdeasten fan Haniastate en Jaarsmastate by de Holwerter Feart ûnder Holwert yn de gemeente Dongeradiel. Op it âlde stee stiet no in iklânboubedriuw.
Tentoanstelling
In tentoanstelling of útstalling is in gelegenheid wêrby't ien of mear persoanen of organisaasjes beskate foarwerpen sjen litte op in folslein of beheind iepenbier tagonklike lokaasje oan in publyk besteande út partikulieren of fertsjintwurdigers fan bedriuwen. Oare nammen foar in tentoanstelling binne eksposysje (fan it Latynske expositio fia it Aldfrânske esposicion, "oanbieding"), expo (in ferkoarting fan 'eksposysje', ek brûkt foar fakbeurzen) en ekshibysje (fan it Latynske exhibitus, "ik lit sjen"). De saken dy't by tentoanstellings ter besichtiging oanbean wurde, binne yn 'e regel keunstobjekten (skilderijen, byldhouwurken, foto's, ensfh.) of foarwerpen fan histoaryske wearde, mar kinne ek mear kommersjeel rjochte wêze, lykas op fak- en hannelsbeurzen. In dieretún soe ek as in tentoanstelling beskôge wurde kinne, te witten fan libbene bisten.
Iis
Iis op 'e Ierde
By 't winter kin iis, ôfhinklik fan it klimaat, ek foarkomme yn leger leine gebieten dy't net deunby de poalen lizze. Histoarysk wiene der geregeldwei tiden dat de Ierde kâlder is as no, mei as gefolch dat de iiskappen folle gruttere dielen fan 'e wrâld besloegen. Dy perioaden wurde iistiden neamd. Iis komt ek foar as snie en hagel, dat foarmen fan delslach binne, en as oanfriezing fan rein, in ferskynsel dat izel hjit. It spilet dêrmei in rol fan krúsjaal belang yn 'e wettersyklus fan 'e Ierde.
Uerdingen
Skiednis
De ierste fynsten dy't fûn waarden yn Uerdingen komme fan de earste iuw n.Kr. en binne no yn it Britsk Museum yn Londen te sjen. Der moat op it plak fan Uerdingen in Romeinsk kamp stien hawwe. Oerleverings út 89 n.Kr. neame in befelhawwer Markus Hordeonius Flakkus, dy't as bynamme Castra Ordeonii hie. Der wurdt tocht dat de namme "Uerdingen" dêr fan ôflaat waard.
Geografy
It stasjon Krefeld-Uerdingen leit oan it spoar fan Duisburg nei Mönchengladbach.
Charlie's Angels: Full Throttle
Plot
Nei't se har opfrist en omklaaid hawwe, bejouwe de 'ingels' harren nei de premiêre, dêr't se noch krekt op 'e tiid arrivearje. It docht bliken dat 'de fraach' dy't Pete Natalie al in skoftke stelle woe, net in houliksoansyk is, sa't de 'ingels' frezen, mar oft se mei him in jonghûntsje út it diere-asyl helje wol. Underwilens hat mem Bosley it plan opfet om 'e jonge Max te adoptearjen.
Untfangst
Op 'e webside Rotten Tomatoes, dy't resinsjes sammelet, hie Charlie's Angels: Full Throttle in leger as gemiddeld goedkarringspersintaazje fan 42%, basearre op 184 ûnderskate resinsjes. De konsensuskrityk fan 'e webside, gearstald út al dy resinsjes, omskreau de film as "snobbersguod foar it each foar dyjingen dy't it net nedich fine dat in film in plot hat of earne op slacht." Op Metacritic, de wichtichste konkurrint fan Rotten Tomatoes, behelle Charlie's Angels: Full Throttle in goedkarringspersintaazje fan 48%, basearre op 38 resinsjes.
Valentine McGillycuddy
Libben en karriêre
Under de Grutte Sû-Oarloch fan 1876 tsjinne McGillycuddy as legerdokter ûnder brigadegeneraal George Crook. Yn dy hoedanichheid wied er oanwêzich by de Slach oan de Rosebud, op 17 juny 1876, dêr't de opmars fan Crook syn troepen troch de Lakota, Noardlike Sjajinnen en Noardlike Arapaho ta stilstân brocht waard, en by de Slach by Slim Buttes, op 9 en 10 septimber 1876, wêrby't Crook de Oglala-troep fan it opperhaad Amerikaansk Hynder de Aldere fersloech. Dyselde rekke foarôfgeande oan syn oerjefte deadlik ferwûne, en hoewol't McGillycuddy foar him die wat er koe, wied er net by steat om him te rêden. Teffens naam McGillycuddy yn 'e neisimmer fan 1876 diel oan Crook syn saneamde Hynstefleismars, in fjildtocht dy't sa neamd waard om't de rantsoenen oprekken en de kavaleristen twongen wiene om har eigen hynders op te iten.
Letter tsjinne McGillycuddy as legerdokter yn Fort Robinson, yn Nebraska, dêr't er yn 1877 om 'e nocht it libben besocht te rêden fan it ferneamde opperhaad Mâl Hynder, nei't dy by in wrakseling mei Amerikaanske soldaten ferriedlik delstutsen wie mei in bajonet. Neitiid wie McGillycuddy in hoart Yndiaansk agint foar it Pine Ridge Agintskip fan it Grutte Sû Reservaat. Hoewol't er himsels as in freon fan 'e ombrochte Mâl Hynder beskôge, koed er min mei ferskate âldere opperhaden fan 'e Oglala-Lakota, wêrûnder de ynfloedrike Reade Wolk, dy't him beskuldige fan ynkompetinsje by de útfiering fan syn taken. Dat late ta in ûndersyk nei syn hâlden en dragen. Doe't McGillycuddy ûnder druk set waard om sûnder goede reden in klerk te ûntslaan dy't neat misdien hie, besleat er sels op te stappen. Letter, ûnder de foarfallen dy't ein 1890 ta de Geastedûnsoarloch en it kweaferneamde Bloedbad fan Wounded Knee liede soene, joech Reade Wolk ta dat er mis west hie yn 'e omgong mei McGillycuddy, dy't er doe omskreau as "in jongeman mei de holle fan in âlde man op 'e skouders".
Unstjerlikens
Biologyske ûnstjerlikens
Fan beskate soarten kwabben wurdt it ek mooglik achte dat se biologysk ûnstjerlik binne. Sa kin de Turritopsis dohrnii himsels weromtransformearje ta in polyp (syn larvestadium) troch in selferoaringsproses dat transdifferinsjaasje neamd wurdt. Dit bist kin sadwaande mooglik in ûneinich tal kearen de syklus trochrinne fan larve ta folwoeksene. Ek fan 'e langlibjende din (Pinus longaeva), in konifear dy't foarkomt yn 'e Grutte Dobbe yn 'e westlike Feriene Steaten, wurdt spekulearre dat er pontinsjeel ûnstjerlik is; it âldst bekende eksimplaar is mear as 5.000 jier âld.
Bob Hope
Rom
Oare komyske rollen hie er yn Caught in the Draft (1941), Let's Face It (1943), The Paleface (1948), Fancy Pants (1950) en My Favorite Spy (1951).
Robert Demachy
Libben en wurk
Demachy wie in soad dwaande mei de fotografy fan beweging, fral dy fan minsken en fan strjitsênes. Hy makke gebrûk fan it gomdruk-prosedee en ûntwikkele dêrby in styl wêrby't er troch fernimstich manipulearjen fan de negativen (retûsjearjen fia oalje-techniken) in skildereftich effekt oan syn fotoos tafoege. Wichtige temas yn syn wurk binne de oergong fan persoanen yn har' fermiddens en de tsjinstelling tusken skaad en ljocht (hy bewûndere de Hollânske skilderkeunst en fotografearre ek geregeld yn Nederlân lykas mear pikturalisten diene).
3 Days to Kill
Resultaat
3 Days to Kill brocht yn 'e bioskopen yn 'e Feriene Steaten en Kanada $30,7 miljoen op, en yn alle oare lannen en territoaria $22,6 miljoen. Wrâldwiid kaam de opbringst dêrmei út op $53,3 miljoen. Ofset tsjin it budget fan $28 miljoen betsjut dat in winst fan $25,3 miljoen, hoewol't dêr de marketingkosten noch wol ôf moatte.
Police Academy 5: Assignment Miami Beach
Opnamen
Steve Guttenberg, dy't yn 'e alle foargeande fjouwer Police Academy-films ien fan 'e haadrollen spile hie as brigadier Carey Mahoney, ûntbriek yn Police Academy 5: Assignment Miami Beach. Trochdat er oare ferplichtings oangien wie as ien fan 'e haadrolspilers fan 'e komeedzjefilm Three Men and a Baby (mei Ted Danson en Tom Selleck) wied er yn 1987 net frij om op 'e nij yn 'e hûd fan Mahoney te krûpen. As plakferfanger waard dêrom it personaazje fan Nick Lassard yntrodusearre, dat, wat karakter oangie, frijwol in kloon fan Mahoney wie.
Musical
Yn Nederlân
Yn Nederlân waarden de earste musicals oan 'e ein fan 'e jierren fyftich út 'e Feriene Steaten wei ymportearre, earst noch yn it Ingelsk, mar fan 'e sechtiger jierren ôf ek yn Nederlânsktalige ferzjes. De earste orizjinele Nederlânske musicals, lykas Heerlijk Duurt het Langst (1965) en En Nu naar Bed (1971) waarden skreaun troch Annie M.G. Schmidt en Harry Bannink. Yn 'e jierren santich wie ek Jos Brink tige aktyf op it mêd fan musicals. Fan 'e njoggentiger jierren ôf bejoech tillefyzjeprodusint Joop van den Ende him op dat terrein. Syn earste eigen musical, Cyrano de Musical (nei it toanielstik Cyrano de Bergerac) flopte, mar letter wist er dochs grut súkses te krijen mei The Phantom of the Opera, Les Misérables en Soldaat van Oranje.
Alkoholisme
Alkoholisme (ek dranksucht, drankslijens of drankswietens) is in brede oantsjutting foar de swierrichheden dy't te krijen hawwe mei it ynnimmen fan alkohol. Yn 'e regel wurdt dermei bedoeld: it fanwegen in ferslaving sawol oermjittich as twangmjittich ynnimmen fan alkoholhâldende dranken, resultearjend yn negative gefolgen foar de alkoholist syn sûnens, wurk, priveelibben en sosjale status. De medyske wittenskip beskôget alkoholisme as in sykte. Yn 'e psychiatry wurde njonken "alkoholisme" noch in pear oare termen brûkt, nammentlike "alkoholmisbrûk" en "alkoholôfhinklikheid", dy't justjes oare betsjuttings hawwe.
Stegen fan de Midstrjitte
thumb|300px|Stegen oan de Midstrjitte It tal Stegen fan de Midstrjitte op De Jouwer bedroech eartiids mear as tritich. De measte stegen, gloppen en sydstrjitsjes binne ferdwûn.
Algemien direkteur
De persize rol fan in algemien direkteur hinget ôf fan 'e bedriuwsfoarm. Der is in model dêr't it bewâld oer in ûndernimming inkeld by fierd wurdt troch in direksje mei oan it haad de algemien direkteur. Mar it komt ek in soad foar dat de direksje it útfierend of deistich bestjoer docht njonken in ried fan bestjoer, dy't ornaris ien kear yn 'e moanne of noch minder faak gearkomt om tafersjoch op 'e direksje te hâlden en strategyske beliedsbesluten te nimmen. Yn it earste model hat de algemien direkteur mear macht, mar beide kearen is hy of sy dejinge dy't binnen it bestjoer fan it bedriuw ferantwurdlik is foar de algehiele gong fan saken. Dat hâldt ek yn dat de algemien direkteur faak syn funksje dellizze moat as de resultaten fan it bedriuw ôffalle.
Húslik geweld
right|thumb|250px|In kampanje tsjin húslik geweld yn [[Uganda.]] Húslik geweld is in gedrachspatroan wêrby't men geregeldwei jins houlikspartner of de persoan mei wa't men gearwennet (en al of net in yntime relaasje hat) mishannelet. Dat kin barre troch de wei fan fysike agresje (slaan, skoppe, bite, triuwe, fêsthâlde, bekûgelje mei foarwerpen), geastlike agresje (útskelle, fernederje, bedriigje, yntimidearje, stalking), ferwaarleazging of finansjele útrûpeling. Fierders is it ek faak in gefolch fan of kin it liede ta ferkrêfting binnen it houlik. Húslik geweld wurdt gauris feroarsake of oanboaze troch alkoholgebrûk, alkoholisme en geastlike sykten, en dêrnjonken spylje maatskiplik fermidden en kulturele eftergrûn ek in rol, mei't bewustwêzen, persepsje, definysje, dokumintaasje en bestriding fan dit ferskynsel ferskilt fan sosjale klasse ta sosjale klasse en fan kultuer ta kultuer. Húslik geweld komt sawol yn heteroseksuële as yn homoseksuële relaasjes foar; yn heteroseksuële relaasjes is meast de frou it slachtoffer en de man de dieder, mar lang net altyd.
Gewoane kjifstikelbaarch
Hâlden en dragen
De gewoane kjifstikelbaarch is in nachtdier, dat syn libben yn prinsipe op 'e grûn libbet; hy klimt mar komselden yn beammen. Wol is er in goede swimmer. Fakentiden doarmet er oer lange ôfstannen om op 'e sneup nei fretten. By fersteuring of gefaar set er syn stikels op yn in soarte fan waaierfoarm, om himsels grutter lykje te litten. As in rôfdier (of in nijsgjirrige minske) him dêr net troch ôfskrikke lit, jouwe gewoane kjifstikelbargen noch twa warskôgings. Yn it foarste plak stampe se mei de foarpoaten, en fierders meitsje se in siizjend ratteljen troch de koartere, bredere stikels op 'e sturt, dy't hol binne, tsjininoaroan te slaan. As se dan noch net gewurde litten wurde, draaie se de fersteurder de rêch ta en dogge se ien of mear beklingse útfallen, wêrby't se de fersteurder besykje te stekken mei har stikels. Om't dy samar loslitte, makket in rôfdier dus grutte kâns om nei in útfal mei in stikmannich stikels yn 'e hûd efter te bliuwen, nammenste mear om't der oan 'e úteinen fan kjifstikelbargestikels lytse wjerheakjes sitte. Slagget it dochs om 'e stikels te ferwiderjen, dan kinne de wûnen noch aaklike ûntstutsen reitsje, mei't kjifstikelbargen geregeldwei yn har eigen kjitte omrôlje. Soks wurdt net selden grutte jagers as liuwen, loaihoarsen en hyena's fataal en inkeld sels minsken.
Fretten
Gewoane kjifstikelbargen binne fierhinne herbivoaren, mei in menu dat foar it grutste part út plantewoartels en -bollen en griene plantedielen bestiet. Tydlingswei frette se ek wolris ynsekten, oar lyts wrimelt of sels lytse wringedieren, lykas hagedissen, mar ek ies.
Nation of Islam
Opfolging
Elijah Muhammad ornearre dat Fard him as opfolger keazen hie en him trije jier lang oplaat hie. Hy woe ha dat Fard de Mahdi wie, minskwurding fan God, en dat Fard him dat sa iepenbierre hie. Hy stifte de krante "The Final Call to Islam" en hie it ynearsten oer Fard as profeet en letter wer as de Almachtige God. Elijah Muhammad hie te meitsjen mei konkurrinten, mar dy wist er de baas te wurden.
Op 8 maaie 2010 bekende Farrakhan dat er Dianetika omearme hie en hy trune leden oan om by de Church of Scientology in proseduere te ûndergean. Yn 2013 waard bekend makke dat al 8.500 leden fan de beweging in "auditearing" ûndergien hiene, sa't dat proses troch Scientology neamd wurdt. De Nation of Islam fersoarget de prosedueres tsjintwurdich sels.
Leauwe
De sintrale belidenis fan de NOI en de folgers is dat der gjin oare God is as Allah. Hja leare dat de stifter Fard Muhammad de Mahdi is, de ferlosser dy't oan it ein fan de tiid ferskine sil. De offisjele learstellings wurde troch de NOI yn de foarm fan boeken en dokuminten útjûn en fierder troch preken fan Elijah Muhammad, Malcolm X, Farrakhan en oare prekers útsprutsen. In soad fan Muhammad's learstellings binne te finen yn Message to the Blackman in America.
Kosmology
Elijah Muhammad sei ris dat de moanne ea ûnderdiel wie fan de ierde en dat de ierde al mear as 76 triljoen jier âld is. De hiele lânmassa hiet earst "Asia" en dat wie neffens Elijah Muhammad fier foar Adam. Neffens Muhammad stamden de swarten fan de Feriene Steaten ôf fan in swarte Aziatyske stamme mei de namme Shabazz. Op side 31 fan Message to the Blackman in America skriuwt Muhammad "...wa is dy stamme Shabazz? Oarspronklik wie it de stamme, dy't 66 triljoen jier lyn nei de ierde kaam doe't op ús planeet in grutte eksploazje plak fûn dy't de planeet yn twa dielen ferdielde. It iene diel neame wy ierde en it oare moanne. Dit waard útfierd troch ien fan ús wittenskippers, God, dy't woe dat de minsken ien taal sprieken, ien dialekt foar elkenien, mar dêr net yn slagge".
Opstokeljende ynfloed
Yn de jierren 1930 ûnthiet Satokata Takahashi, in Japanner en lid fan it ultra-nasjonalistyske Bûn fan de Swarte Draken, finansjele en militêre help oan Afro-Amerikanen yn Detroit as hja "dielnamen oan in kriich tsjin it blanke ras". De FBI oardiele dat Takahashi ynfloed útoefene op de NOI en as gast spriek yn de timpels fan Chicago en Detroit. Yn it hûs fan Muhammad yn Chicago waard by in ynfal in plakaat yn beslach nommen, in kopy fan in plakaat dat earder ferwidere wie út it haadkantoar fan Takahashi yn Detroit. It plakaat hie de titel "Calling the four Winds". Op it plakaat stiene fjouwer kanonnen mei de namme "Asia" en de lopen dêrfan wiene rjochte op in ôfbyld yn it midden fan de Feriene Steaten. "Calling the Four Winds" is de titel fan in troch Takahashi's frou skreaune taspraak. Muhammad gyng fan 1942 oant 1946 de finzenis yn, net fanwegen it plakaat, mar om't er syn folgelings oanset hie om harren en himsels net foar tsjinstplicht te registrearjen.
Aleksander Nevskikatedraal (Jekatarineburch)
De renêssânse fan de katedraal
Yn 1990 begûn de renêssânse fan de katedraal. De otterdokske mienskip frege yn 1991 om de weromjefte fan de katedraal oan de Russysk-otterdokske Tsjerke. Nei in hongerstaking fan in moanne waard op 10 september 1991 it beslút nommen hjir gefolch oan te jaan. Foar it earst sûnt de sluting yn 1930 waard yn in diel fan de katedraal wer in earetsjinst fierd. Sûnt 1994 waard ek it monastike libben wer oppakt en yn itselde jier waard it Ikoan fan de Teotokos fan Tichvin fanút de Jehannes de Doperkatedraal, dy't tidens de Sovjet-tiid nea sletten wie, plechtich nei de Alekander Nevskikatedraal oerbrocht.
Nation of Islam
Ferliking mei de tradisjonele islaam
Oer "Yakub" (Jakob) wurde yn de lear fan de NOI dingen taskreaun dy't net oerienkomme mei de tradisjonele islaam.
Fizier (funksje)
Etymology
It Arabyske wazīr hat twa mooglike etymologyen. Ornaris wurdt derfan útgien dat it wurd ôflaat is fan it Arabyske tiidwurd wazara ("in lêst drage"), fan 'e Semityske woartel W-Z-R. Wazīr wurdt al neamd yn 'e Koraan, dêr't de Israelityske hegepreester Aäron omskreaun wurdt as de fizier fan 'e profeet Moazes. Oan 'e oare kant kin it bestean fan it Midperzyske wurd vizīr of vicīr ("offisjeel dokumint" of "beslút"), besibbe oan it Avestaanske wurd vīcira ("rjochter" of "skiedsrjochter"), wize op in Yndo-Jeropeesk komôf fan 'fizier'.
Chipotle Mexican Grill
Yn 2015 makke Chipotle in omset fan rom €400 miljoen en hie it mear as 45.000 meiwurkers.
Samara
Skiednis
De namme fan de stêd wurdt foar it earst yn 1361 yn in russyske kronyk neamd. Op in yn 1367 makke kaart fan de Wolga troch de Feneesjaanske keaplu Francesco en Dominico Pizzigano wurdt Samara as in delsetting oantsjut.
Religy
Samara is in multikonfesjonele stêd. De stêd telt otterdokse, katolike en Armeenske tsjerken en tsjerken foar ferskate protestantske denominaasjes. Dêrnjonken hat de stêd in synagoge en in moskee. thumb|left|220px| De yn 1932 ferneatige Kristus de Ferlosserkatedraal De grutste groep leauwigen binne otterdokse kristenen. De earste otterdokse tsjerke fan Samara waard boud mei de stifting fan it fort yn de 16e iuw. Yn 1782 hie Samara fiif tsjerken en tsjin it ein fan de 19e iuw al 46. De belangrykste otterdokse tsjerke wie de majustueuze Kristus de Ferlosserkatedraal mei tolve koepels út 1869. De katedraal waard yn 1932 ôfbrutsen om plak te meitsjen foar it Opera en Ballet Teäter.
Kanon (kultuer)
It idee fan in kanon is kontroversjeel. Neffens guons is de kanon fan grutte masterwurken yn de literatuer konservatyf en ûnferoarlik, wat kulturele fernijing behinderet. De masterwurken wurde tefolle bewûndere en op in fuotstik setten, wêrtroch't krityske stúdzje te min romte kriget. De kanon soe elitêr wêze, ûnderdiel fan de 'high culture'. De filosoof en sosjolooch Pierre Bourdieu wol ha dat de kanon foar de elite it middel by útstek is om him te ûnderskieden.
Raffaella De Laurentiis
Raffaella De Laurentiis (Rome, 28 juny 1954) is in Italjaansk filmprodusinte en tillefyzjeprodusinte, dy't benammen bekendheid krigen hat troch har belutsenens by films as Conan the Barbarian, Dune en Dragonheart.
Ilûlû
Hoewol't der frijwol gjin boarnemateriaal of oar bewiis oerlevere is út it koarte regear fan Ilûlû yn 'e iere twaentweintichste iuw f.Kr., is dúdlik dat it ynterregnum gearfoel mei grutte ynvaazjes yn Mesopotaamje fan 'e Gûtjers, in folk út it Sagrosberchtme fan wat no westlik Iraan is. Yn dy kontekst is troch ferskate argeologen en histoarisy suggerearre dat Ilûlû deselde wêze kinne soe as de Gûtyske kening Elûlmesj, dy't krektlyk bekend is út 'e Sûmearyske Keningslist.
Chapelton (Jamaika)
Chapelton is in merkstedsje yn Clarendon Parish, Jamaika en it eardere haadplak fan dat karspel.
Rein-yn-'t-Gesicht
De Slach oan de Little Bighorn
Nei ferrin fan tiid wist Rein-yn-'t-Gesicht lykwols te ûntsnappen (of mooglik waard er frijlitten troch Yndiaanske plysjeminsken dy't mei him sympatisearren), en doe flechte er nei it streamgebiet fan 'e rivier de Powder, yn wat no de steat Montana is. Yn 'e maityd fan 1876, nei it útbrekken fan 'e Grutte Sû-Oarloch fan 1876, joech er him by de oanwaaksende troep fan it Hûnkpapa-opperhaad Sittende Bolle, mei wa't er begjin juny nei de delling fan 'e rivier de Little Bighorn teach.
Sadwaande wie Rein-yn-'t-Gesicht dêr oanwêzich doe't it Amerikaanske 7e Kavaleryrezjimint fan luitenant-kolonel George Armstrong Custer op 25 juny Sittende Bolle syn mânske doarp oanfoel. Mei Mâl Hynder, Gal, Amerikaansk Hynder, Kraaiekening, Twa Moannen en oaren joech er ûnder de ferneamde Slach oan de Little Bighorn lieding oan 'e Yndianen, wêrby't Custer mei it grutste part fan syn rezjimint op in heuveltop ynsletten en alhiel ferdylge waard. By dat gefjocht soe Rein-yn-'t-Gesicht wraak nommen hawwe foar syn yn eigen eagen ûnrjochtlike finzenskip troch Thomas Custer it hert út it liif te snijen. Dy leginde, dy't fan in tige twifelich wierheidsgehalte is, waard letter ferivige yn it ferneamde gedicht The Revenge of Rain-in-the-Face, fan 'e Amerikaanske dichter Henry Wadsworth Longfellow. Rein-yn-'t-Gesicht sels ûntstried letter yn in petear mei de Dakota-skriuwer en -dokter Charles Eastman dat er Thomas Custer deade hie.
Noardlike Marianen
Geografy en geology
Der Marianen binne santjin eilannen, dêr't sechtsjin fan by de Noardlike Marianen hearre; it oare eilân is Gûam. It gebiet fan de Noardlike Marianen rekt him út oer in langte fan 700 kilometer. It totale lânoerflak is 477 km²; de totale kustline is likernôch 1.482 km.
Skiednis
Nei de Spaansk-Amerikaanske Kriich fan 1898 die Spanje it bewâld fan Gûam oer oan de Feriene Steaten en ferkochten se de Noardlike Marianen mei oare eilannen oan Dútslân. Nei de Earste Wrâldkriich brûkte Dútslân mandearre it Folkebûn de Noardlike Marianen oan Japan. Yn dy tiid kamen in soad Japanners en Koreanen nei de eilannen om te arbeidzjen op de Japanske plantaazjes.
Floara en fauna
Tusken Guguan en Sarigan leit de Zealandia Bank (yn it Tsjamorro: “Papaungan”, wat “sonken” betsjut). De Zealandie Bank bestiet út twa stieneftige toppen dy’t likernôch 1,5 kilometer út elkoar lizze. Ien fan de beide komt by leechwetter likernôch ien meter boppe de seespegel út. Zealandia Bank is yn 1858 neamd nei de Britske bark Zealandia.
Ekonomy
De frijstelling fan de wetten yn de Feriene Steaten hat yn it ferline ta eksessen laat as berne-arbeid, berne-prostitúsje en sels slavernij.
Polityk
thumb|left|150px|Gûverneur Benigno R. Fitial fan de Noardlike Marianen.
Yn 1947 waarden de Noardlike Marianen mei it Trustgebiet fan de Pasifyske Eilannen ûnderbrocht by de Feriene Steaten. Yn 1976 gie it kongres akkoard mei ûnderling oerlis om in Mienebest fan de Noardlike Marianen yn in Politike Uny mei de Feriene Steaten oan te gean. Yn 1977 akseptearre it kongres fan de Noardlike Marianen har eigen grûnwet, en it earste regear neffens dizze grûnwet begûn op 1 jannewaris 1978. It ferdrach mei de Feriene Steaten wie op 3 novimber 1986 hielendal ymplemintearre, mei de ynfier fan it steatsboargerskip fan de Feriene Steaten foar de ynwenners fan de Noardlike Marianen.
Eilannen en gemeenten
Dat de measte noardlike eilannen net bewenne wurde hat te krijen mei de fulkanyske aktiviteiten op dy eilannen. Minsklike bewenning komt allinnich foar op Agrihan, Pagan en Alamagan, mar de populaasje op dizze eilannen fariearret. De folkstelling fan 2000 registrearre yn totaal mar seis minsken yn de Northern Islands municipality.
Buckeye (Arizona)
Buckeye is in stêd yn de Amerikaanske county Maricopa yn de steat Arizona. It is de meast westlike foarstêd fan Phoenix en hie yn 2010 krapoan 51.000 ynwenners.
Kink.com
Skiednis
Yn 2007 rekke de webside Fucking Machines behelle yn in konflikt mei it Amerikaanske Oktroai- en Hannelsmerkburo (USPTO), doe't dy ynstânsje gjin hannelsmerkstatus oan 'e namme fan 'e site ferliene woe op grûn fan it feit dat de namme obseen wêze soe. Itselde jiers sette Kink.com útein mei it geregeldwei útstjoeren fan live-opnamen, foar in diel om ynbrek op auteursrjocht tsjin te gean. Sûnt streamt ien webside fan Kink.com, Device Bondage, elte moanne in live-show oer it ynternet, wylst de site Ultimate Surrender, dy't him taleit op eroatysk wrakseljen, de wedstriden yn 2008 live begûn te streamen.
Sankt Goar
De stêd
It plak is in wichtich toeristysk sintrum yn it UNESCO-wrâlderfskip Boppe Midden-Ryndelte. Boppe de stêd leit it ymposante kompleks fan it kastiel Rheinfels. Oan de oare kant fan de Ryn leit de susterstêd Sankt Goarshausen mei de boargen Katz en Maus. In oerset oer de Ryn soarget foar de ferbining mei de susterstêd fan Sankt Goar. Tichteby leit de stream mei it útsicht op de legindaryske Loreley, in hege rots dy't oan de oare kant fan de Ryn opriist.
Jarre
Yn jarre sit benammen kalium en stikstof yn de foarm fan ureum en ammoniak. De gehalten hingje ôf fan it fuorjen of fiedzjen.
Overvecht
Geografy
De wyk wurdt yn it noarden begrinzge troch de gemeente Stichtske Fecht, yn it easten oan de gemeente De Bilt, yn it suden troch it spoar fan Utert nei Kampen mei de wyk Noardeast, en yn it westen troch de rivier de Fecht mei de wyk Noardwest.
Hagestein
thumb|Slûs en stuw fan Hagestein thumb|Herfoarme tsjerke Hagestein is in doarp yn de lânstreek Fiifhearelannen oan de rivier de Lek, en wie fan 1986 oan 2019 diel fan de eardere gemeente Fianen, dat sûnt 2002 ûnder de Nederlânske provinsje Utert foel. De gemeente Fianen waard op 1 jannewaris 2019 opheft en by de nije Utertse gemeente Fiifhearelannen foege. Hagestein hat in herfoarme tsjerke en in basisskoalle.
Kastiel Hagestein
Hagestein is benammen bekend troch de stuw yn de Lek by dit plak.
George D. Wallace (militêr)
Legerkarriêre
Fan 1874 ôf wied er twa jier yn detasjearre tsjinst legere yn New Orleans, as ûnderdiel fan 'e Noardlike besettingsmacht yn it yn 'e Boargeroarloch fersleine Suden, mar yn 1876 kearde er ûnder de Grutte Sû-Oarloch op 'e tiid yn Fort Abraham Lincoln werom om diel te nimmen oan 'e simmerkampanje fan dat jier tsjin 'e Lakota, Noardlike Sjajinnen en Noardlike Arapaho. Dêrby waard er oansteld as ûnderbefelhawwer fan G Kompanjy, ûnder luitenant Donald McIntosh.
Bogense
Bogense is in stêd mei 3710 ynwenners (1 jannewaris 2015) oan it Kattegat oan de Noardseekust fan it Deenske eilân Fún. Sûnt de weryndieling fan 1 jannewaris 2007 heart Bogense by de gemeente Nordfyns yn de regio Súd-Denemark. It bestjoer fan de gemeente is fêstige yn Bogense.
thumb|100px|left|It wapen fan Bogense Bogense krige merkerjochten yn it jier 1288 fan de Deenske kening Erik VI Menved. De stêd waard jimmeroan riker troch de hannel, mar yn 1575 waard Bogense troffen troch fjoer en krige neitiid net mear de âlde wolfeart werom.
Gentile Bellini
Bellini en de Oriïnt
Yn septimber 1479 waard Bellini troch it regear fan 'e Republyk Feneesje útkard om ôf te reizgjen nei Konstantinopel, de haadstêd fan it Osmaanske Ryk, mei't sultan Mehmed II fersocht hie om in keunstner te stjoeren dy't syn portret yn 'e Westerske styl skilderje koe. Dit fersyk makke ûnderdiel út it ferdrach dat in ein makke oan 'e Earste Osmaansk-Fenesiaanske Oarloch (1463-1479). Bellini syn rol wie net inkeld dy fan in keunstskilder yn 'e frjemdte, mar ek dy fan kultureel ambassadeur fan Feneesje yn 'e Oriïnt. Dat wie in wichtich aspekt fan 'e saak, om't Mehmed II grutte belangstelling hie foar de keunst en kultuer fan Itaalje. Hy hie foartiid al ferskate kearen om 'e nocht besocht om him troch in Westerske keunstner skilderje te litten, en dat slagge him einlings mei Bellini. It skilderij Mehmed de Feroverder waard neitiid kopiëarre en rekke yn hiel Jeropa ferneamd. It (fierhinne oerskildere) orizjineel hinget no yn 'e Nasjonale Gallery, yn Londen. (Resint is opmurken dat dat portret tige liket op in figuer yn it skilderij Jezus mank de Dokters yn de Timpel, fan Marco Palmezzano, en dêrtroch hawwe guon saakkundigen de datearring en it auteurskip yn 'e kiif steld.)
Robert Redford
Toanielwurk
Redford sette syn karriêre as akteur oan 'e ein fan 'e 1950-er jierren útein yn New York, dêr't sawol toaniel- as tillefyzjewurk te finen wie. Yn 1959 makke er syn debút op Broadway mei in lytse rol yn it toanielstik Tall Story. Datselde jiers spile er yn The Highest Tree, en yn 1961 wied er op 'e planken te sjen yn Sunday in New York. Syn grutste súkses op Broadway belibbe er lykwols yn 1963 yn 'e rol fan 'e bekrompen brêgeman fan aktrise Elizabeth Ashley yn it stik Barefoot in the Park, fan Neil Simon.
Tillefyzjewurk
Yn 1960 wie Redford foar it earst op 'e tillefyzje te sjen. Hy hie dat jiers gastrollen yn sân tillefyzjesearjes, wêrûnder de westernsearjes Maverick, The Duputy en Tate en it rjochtbankdrama Perry Mason. Ek wied er te sjen as in geastlik steurde jongeman dy't fêstsit yn syn ynstoarte garaazje yn 'e aventoeresearje Rescue 8. Yn 'e folgjende jierren spile Redford yn searjes as Route 66, The Virginian en The Alfred Hitchcock Hour. Yn 1962 spile er de Dea yn 'e horrorsearje The Twilight Zone. Hy waard yn 1962 nominearre foar in Emmy Award yn 'e kategory bêste byrol fan in akteur foar syn optreden yn The Voice of Charlie Pont. Ien fan syn lêste tillefyzjerollen hie Redford yn 1963 yn Breaking Point, in sikehûssearje oer in psychiatryske ynrjochting.
Filmwurk: heechtijdagen
De Universiteit fan Kolorado, dêr't Redford yn 'e 1950-er jierren oardel jier studearre hie, kende him yn 1988 in earedoktoraat ta. Yn 1989 ûntfong er fan 'e National Audubon Society, in organisaasje op it mêd fan natoerbeskermng, de Audubonmedalje. Yn 1990 wurke Redford foar de lêste kear gear mei regisseur Sydney Pollack foar syn haadrol as de beropsmjittige gokker Jack Weil yn 'e film Havana, oer de dekadinte beau monde fan 'e Kubaanske haadstêd foarôfgeande oan 'e Kubaanske Revolúsje fan Fidel Castro yn 1959. Yn 1992 hie Redford de jonge River Phoenix as tsjinspiler yn 'e komeedzjefilm Sneakers, en died er de voice-over foar de dokumintêre Incident at Oglala. Datselde jiers brocht er syn trêde film as regisseur út. Dat wie it histoarysk drama A River Runs Through It, basearre op 'e novelle fan Norman Maclean, mei in jonge Brad Pitt yn 'e haadrol. Redford waard dêrfoar nominearre foar in Golden Globe foar bêste regisseur.
Houliken en bern
Robert Redford troude op 12 septimber 1958 yn Las Vegas mei Lola Van Wagenen, dy't har stúdzje foar him ôfbriek. Hja skieden yn 1985. Yn july 2009 wertroude er yn it Louis C. Jacob Hotel yn it Dútske Hamburch mei Sibylle Szaggars. Mei har wenne er al sûnt de 1990-er jierren gear yn Sundance (Utah).
Aktivisme
Troch de jierren hinne hat Robert Redford him as aktivist foar ferskate doelen ynset, wêrûnder natoer- en miljeubeskerming, de rjochten fan 'e Yndianen en oare lânseigen befolkingsgroepen, de rjochten fan homo's, lesbiënnes, biseksuëlen en transseksuëlen, en de skiene keunsten. Ek hat Redford politike aksjegroepen stipe, lykas it Political Action Committee fan it Directors Guild of America, dêr't hy lid fan is. Redford is ek in fûleindich tsjinstanner fan 'e Keystonepiiplieding fan 'e TransCanada Corporation. Yn 2013 waard er troch de algemien direkteur fan TransCanada, Russ Girling, identifisearre as ien fan 'e lieders fan 'e protestbeweging tsjin 'e oanlis fan 'e oaljepiiplieding.
Sanders PuzzelMedia Groep
Sanders PuzzelMedia Groep is in oanbieder fan Nederlânsktalige puzelboeken en online puzels. Sanders waard yn 2018 oernomd troch de Keesing Media Groep.
Charley Reynolds
Grutte Sû-Oarloch
Ek ûnder de simmerkampanje fan 1876 tsjin 'e Lakota en de Noardlike Sjajinnen, dy't diel útmakke fan 'e Grutte Sû-Oarloch, begelate Reynolds it 7e Kavaleryrezjimint. De jûns foar de needlottige Slach oan de Little Bighorn hied er nei't it skynt in min foargefoel, en joech er syn persoanlike eigendommen wei oan soldaten mei wa't er befreone wie. Doe't se de oare deis, op 25 juny, yn 'e rjochting fan in Yndiaansk doarp rieden dat de Krieske ferkenners fan it rezjimint oan 'e igge fan 'e rivier de Little Bighorn yn súdlik Montana ûntdutsen hiene, frege Reynolds, dy't oars nea dronk, tolk Fred Gerard oft dy ek wat whiskey foar him hie.
Sybe Krol
Libben en wurk
Sybe Krol wie in boeresoan, hikke en tein op It Bilt. Hy studearre oan de kweekskoalle yn Ljouwert. Dêrnei wurke er efterelkoar yn in bibleteek, as ûnderwizer oan in legere skoalle, as leksikograaf oan de Fryske Akademy en as dosint Frysk oan de Noardlike Hegeskoalle Ljouwert.
Snow White and the Seven Dwarfs (film út 1937)
Snow White and the Seven Dwarfs is in Amerikaanske tekenfilm fan Walt Disney. De film basearre op it bekende mearke Sniewytsje. De film waard útbrocht op 21 desimber 1937.
Ferd Crone
Karriêre
Likernôch in jier nei de Twadde-Keamerferkiezings fan 2006 waard Crone oansteld as boargemaster fan 'e Fryske haadstêd Ljouwert. By syn ôfskie fan 'e lanlike polityk waard er beneamd ta Ridder yn de Oarder fan Oranje-Nassau. Hy wie dêrnei oant 1 jannewaris 2014 boargemaster fan Ljouwert. Op dy datum hold de oanbuorjende gemeente Boarnsterhim op te bestean en waard foar in diel by de Gemeente Ljouwert foege. Crone waard doe waarnimmend boargemaster fan wat formeel in nije gemeente ûnder in âlde namme wie. Ein maaie 2014 waard er troch de nije gemeenterie foardroegen foar in nije termyn as boargemaster, en op 30 juny waard er as sadanich beneamd troch de ministerried.
Bacharach
Ta de gemeente Bacharach wurde ek de plakken Henschhausen, Medenscheid, Neurath en Steeg rekkene.
Religy
Yn 2013 wie 47,4% van de ynwenners protestansk en 30,7% katolyk.
Jehû fan Israel
Jehû skaft de Baäl-kultus yn Israel ôf
De machtsoername fan Jehû wurdt yn it Alde Testamint wiidweidich beskreaun, mar fierder is der net in soad bekend oer it regear fan Jehû. Wol wurdt Jehû ferwiten gjin ein makke te hawwen oan de sûndige praktiken fan kening Jerobeäm. Sa liet Jehû de gouden keallen yn Dan en Bet-El stean. Under it keningskip fan Jehû ferlear Israel grutte stikken fan it ryk oan Hazael, de kening fan de Arameeërs.
Agnestsjerke (Earnewâld)
Skiednis
Yn de tsjerke is in preekstoel te sjen mei ryk fykwurk en in klankboerd út 1699. Yn de toer hinget in klok fan Geart fan Wou, dy't yn 1500 getten waard. Op snein 31 maaie 2015 waard de tsjerke nei in yngreven restauraasje wer iepene. It ynterieur krige mei dy restauraasje de âlde kleuren werom. Njonken de toer waard in grêflid opsteld út 1100, dy't jierrenlang by in hûs foar de doar lei. Ek krige de tsjerke in ikoan fan de oarspronklike patroanhillige fan de tsjerke.
Brave (film út 2012)
Brave (letterlik: "Dapper") is in Amerikaanske tekenfilm fan spylfilmlingte út 2012, ûnder rezjy fan Mark Andrews en Brenda Chapman. It giet oer de jonge readhierrige Midsiuwske Skotske prinsesse Merida, in tûk bôgesjitster, dy't tsjin alle tradysjes yn oanjout dat se net úthylke wurde wol. Dat bringt it hiele keninkryk yn ûntstjoer en as Merida de help fan in hekse ynropt om har sin te krijen, rekket har mem ûnbedoeld feroare yn in bearinne. De stimmen fan 'e wichtichste personaazjes waarden yn 'e oarspronklike ferzje yn it Skotsk-Ingelsk ynsprutsen troch Kelly Macdonald, Billy Connolly en Emma Thompson. Brave, dat foarôfgeande oan 'e premiêre lang bekend stie ûnder de wurktitel The Bow and the Bear ("De Bôge en de Bear"), wie in produksje fan 'e Amerikaanske filmstudio Pixar, dy't ûnderdiel útmakket fan The Walt Disney Company. De film waard in grut súkses en wûn yn 2013 de Oscar, de BAFTA Award en de Golden Globe yn 'e kategory bêste animaasjefilm fan 2012.
Skiednis fan de Noardlike Marianen
Jeropeeske ûntdekkingsreizen
Om de kulturele en godstsjinstigge assimilaasje foar elkoar te krijen waarden de ynwenners fan de Marianen yn de jierren ’90 fan de 17e iuw konsintrearre op Gûam. Op it eilân Rota slaggen guon Tsjamorro der al yn út de hannen fan de Spanjerts te bliuwen, se flechten de heuvels yn. Hjirtroch hawwe de ynwenners fan Rota noch hieltyd it measte “Tsjamorro-bloed” troch de ieren streamen. Om 1820 hinne kamen de ynwenners fan de Karoline Eilannen nei de Marianen, dêr’t se harren delsette mochten troch de Spanjerts. Doe’t paus Leo XIII yn 1885 Spanje’s soevereiniteit oer de Marianen ferklearre mochten de Tsjamorro wer werom nei harren eilannen. Se krigen lânbougrûn, mar it bêste lân wie al troch de eardere ynwenners fan de Karoline Eilannen ynnaam. Tsjintwurdich wurde sawol Karoliners as de Tsjamorro sjoen as de ynlânske bewenners fan de Noardlike Marianen en beide talen binne offisjeel op de eilannen (net op Gûam).